**Raseklubben for Portugisisk Vannhund**

**kaller inn til digitalt**

**Årsmøte 2024**

**DATO: torsdag 11.04.2024**

**STED: Digitalt, på Zoom Meeting**

**TID: kl 19.00**

Årsmøtet vil bli gjennomført på Zoom Meeting. Alle medlemmer som ønsker å delta må melde seg på så sender vi ut lenke til møtet. Her er [påmeldingsskjema](https://forms.gle/czJxw9yiKibm7JH97).

Påmeldingsfrist: **Torsdag 4. april 24, kl 14.00**.

**Merk:** **Det blir gjennomført elektronisk avstemning under møtet.** Dersom noen i stedet ønsker å forhåndsstemme (enten fordi man ikke kan delta i møtet, eller man ikke vil stemme elektronisk, men ønsker å stemme via posten) kan det gjøres til **Sak 8 Valg**. Stemmeseddel finnes i saksutsendingen og skrives ut og legges i egen konvolutt uten påskrift. Denne legges i en ytre konvolutt merket ”forhåndsstemme” og medlemmets navn og adresse. Konvolutten sendes med post til klubbens adresse (se siste side). Konvolutter med forhåndsstemmer skal være poststemplet senest torsdag 04.04.24. og åpnes av årsmøtets valgte tellekorps. De som stemmer på denne måten, kan ikke avgi elektronisk stemme i møtet. Det er ikke anledning til å delta og avgi stemme på vegne av andre.

**Et bilde som inneholder tre, utendørs, gress, person

Automatisk generert beskrivelse**

**Dagsorden**

**1. Konstituering av årsmøtet**

**1.1 Godkjenning av innkalling og saksliste**

*Forslag til vedtak*:

Innkalling og saksliste godkjennes

**1.2 Valg av ordstyrer**

*Forslag til vedtak*:

**1.3 Valg av referent**

**Forslag til vedtak:**

**1.4 Valg av tellekorps**

(Hvis nødvendig.)

**Vedtak:**

**1.5 Valg av to personer til å signere protokoll**

**Vedtak:**

**2. Årsberetning for 2023**

Styret har i 2023 bestått av

Leder: Nina Kilbane (på valg i år)

Nestleder: Mona Lindrupsen (på valg i 2025)

Styremedlemmer: Line Gran Solberg (på valg i 2025)

Elin Flaaten (på valg i år)

Ragnar Lie (på valg i år)

Varamedlemmer: Nina Botterli (på valg i år)

Even Storskogen Prytz (på valg i år)

Styret har i 2023 avholdt 8 styremøter og behandlet 48 saker. Referatene er lagt ut på Raseklubbens [hjemmeside](http://www.portugisisk-vannhund.no/).

**Rasespesialen**

Årets Rasespesial og aktivitetshelg ble arrangert 11.-13. august i Horten/Borre (Mastebakke 71) med overnattingsmulighet på Dal Gjestegård.

**Utstilling:**

Det var 79 hunder påmeldt til utstilling (45 offisiell og 34 uoffisiell).

Dommer var Steven Dostie fra USA, som også holdt et godt besøkt oppdretterseminar søndag morgen. Både han og ringsekretær Rebecca Aversano, samt utstillingsleder Ragnar Lie gjorde en svært god jobb.

Det har vært en suksess de siste årene at dommerne har dømt våte hunder. Dommerne selv har synes dette er et kult initiativ som de har stilt seg positive til og knytter vår brukshund – vannhund – til utstillingsringen.

**Aktiviteter:** 8 hunder var påmeldt til pelsstellskurs på fredagen. 16 hunder deltok på introduksjonskurs i smeller lørdag. Søndag deltok 10 hunder på vannarbeidstrening og like mange på uoffisiell vannkonkurranse (dommer Roy Syversen).

Styret mener at årets rasespesial utviklet seg videre i en positiv retning i og med at bredden i deltakelsen var større enn på lenge. Bl.a. var det fire som deltok i oppdretterklassen. Det var mange nye hunder i ringen og flere positive tilbakemeldinger.

Resultater utstilling

* [Offisiell](https://l.facebook.com/l.php?u=https%3A%2F%2Fwww.dogweb.no%2Futstilling-resultatvisning%2Futstilling%2F230189%2Fsearch%3Fraid%3D758%26fbclid%3DIwAR2Yi7IEE5CgWxW5vGId3-ss3IMWZAfwCvErVC9XU6V1abKT63QaxM2BajE&h=AT297ZSbla8j9mxtVSIhhBQwRZzhKOz3fCa__O95bnahFBLSMz2MNGVnTzGlD_GQ9K6GV3Nm3fZorQV5CVCrmFV22NltisYGMumVykaDxP50Zq-4Oqk0LSF5VSGwiQj-4yv55_aK)
* [Valp](https://l.facebook.com/l.php?u=https%3A%2F%2Fwww.dogweb.no%2Futstilling-resultatvisning%2Futstilling%2F230190%2Fsearch%3Fraid%3D758%26fbclid%3DIwAR3Gy1EkZbRWPYopIwJYbd_hbGwut2Dg1KSmTGyuC2BWYW99M_xtePn52rg&h=AT297ZSbla8j9mxtVSIhhBQwRZzhKOz3fCa__O95bnahFBLSMz2MNGVnTzGlD_GQ9K6GV3Nm3fZorQV5CVCrmFV22NltisYGMumVykaDxP50Zq-4Oqk0LSF5VSGwiQj-4yv55_aK)
* [Våt hund](https://l.facebook.com/l.php?u=https%3A%2F%2Fwww.dogweb.no%2Futstilling-resultatvisning%2Futstilling%2F230191%2Fsearch%3Fraid%3D758%26fbclid%3DIwAR1aDeku84TY89Uzui3Jr_K7Cnnml1Yydx0oCk_mwOPtXnN_z28VUw4BHzg&h=AT297ZSbla8j9mxtVSIhhBQwRZzhKOz3fCa__O95bnahFBLSMz2MNGVnTzGlD_GQ9K6GV3Nm3fZorQV5CVCrmFV22NltisYGMumVykaDxP50Zq-4Oqk0LSF5VSGwiQj-4yv55_aK)
* [Freestyle](https://l.facebook.com/l.php?u=https%3A%2F%2Fwww.dogweb.no%2Futstilling-resultatvisning%2Futstilling%2F230192%2Fsearch%3Fraid%3D758%26fbclid%3DIwAR1Y9gRzuGGb6tw_ceioyxTTz9A7J6AoHN8z0ogkjGA6b3jDh7Zte_3t6yQ&h=AT297ZSbla8j9mxtVSIhhBQwRZzhKOz3fCa__O95bnahFBLSMz2MNGVnTzGlD_GQ9K6GV3Nm3fZorQV5CVCrmFV22NltisYGMumVykaDxP50Zq-4Oqk0LSF5VSGwiQj-4yv55_aK)

Resultat vannkonkurranse:

1. Aquatass Alpha Romeo Disco Volante / Bonnie, Line Gran Solberg
2. Fjordportisen Den sorte dame /Kiwi, Karianne Kristensen
3. Heimly's Portis Dr. Emmett Brown / Emmett, Hege Line Løwer

**Vannarbeid**

16-18 juni arrangerte vannkomiteen vannarbeidshelg på Nes Camping Jeløy, med påfølgende uoffisiell konkurranse. 17 hunder var påmeldt. Det var 2 økter kurs lørdag og konkurranse på søndag. Trenere var Ragnar Lie, Line Gran Solberg og Hege Line Løwer.

Det var mange positive tilbakemeldinger, og som ga mersmak. Det var suksessfullt salg av vannapport og dykkapport.

Vannkomiteen har i år etablert samarbeid med vannkomiteen i Sverige og deltok på det årlige Vattenlägret i Lysekil 29.-30 juni og på vannkonkurranse 26. august i Strømstad.

Arbeidet med godkjenning av vannarbeid i NKK har fortsette, men det har vært vanskelig å få tilbakemeldinger fra NKK, tross flere purringer.

Det behov for utstillingsdommere som er spesialisert på Portugisisk vannhund. Styret har derfor godkjent ringsekretær- og dommerutdanning for Even Storskogen. Utdanningen ble påbegynt i 2023 og fortsetter inn i 2024.

**Medlemmer**

Medlemstallet i RPVH er stabilt. Ved årsskiftet var det 575 medlemmer i forhold til 589 medlemmer på samme tid i fjor.

Medlemmer på klubbens facebook-side er p.t. 3699 mot 3480 på samme tid i 2023.

Det er viktig å informere oppdrettere om at i inneværende kalenderår er raseklubb-medlemskap gratis.

**Forslag til vedtak:**

*Styrets årsberetning godkjennes.*

**3. Regnskap for 2023 med revisjonsberetning**

Regnskap for 2023 legges frem med et overskudd i resultatregnskapet på kr 12 292,05.

Ny egenkapital utgjør per 31.12.2023 kr 279 484,81.

Regnskap for 2023 følger som eget vedlegg. Vedlegg 1

Revisjonsberetning følger som eget vedlegg. Vedlegg 2

**Forslag til vedtak:**

*Regnskap for 2023 godkjennes med et overskudd på kr 12 292,05.*

*Revisjonsberetning for 2023 tas til etterretning.*

**4. Oppdatering av funksjonsbeskrivelser**

«*Dokumentet Funksjonsbeskrivelser for styrearbeidet i Raseklubben for Portugisisk Vannhund, herunder også andre verv og komiteer*» gir en oversikt over formål, roller og ansvar for styret og de andre organene i klubben. Dette dokumentet er nå oppdatert og redigert noe ned, men uten å endre verken styringssystem, arbeidsfordeling eller ansvarsforhold.

Dokumentet er vedlagt.

**Forslag til vedtak:**

*Oppdatert funksjonsbeskrivelse godkjennes.*

**5. Handlingsplan for 2024**

I klubbens vedtekter står det; «RPVH har til formål å ivareta hundens og hundeholdets interesser i Norge, samt å bidra til å fremme positive aktiviteter med hund og hundesport, samt forvaltningen av rasen. RPVH skal også arbeide for etisk riktig behandling av hunder, og for at avl skjer i ønsket retning, både når det gjelder rasestandard, bruksegenskaper og rasenes sunnhet.»

For en klubb drevet av frivillighet er det viktig å prioritere realistisk og passe på at kjerneoppgavene blir ivaretatt.

De fleste vil være enig i at dette handler om:

* Den årlige rasespesialen i kombinasjon med aktivitetshelg
* Videreutvikling av vannarbeidet, herunder arbeide for godkjenning i NKK
* Det langsiktige arbeidet med å ivareta portisenes helse og særpreg

På denne bakgrunn foreslår styret å prioritere følgende for 2024:

**Komiteer:**

Styret vil fortsette arbeidet med å vitalisere de ulike komiteene. Dette gjelder utstillingskomiteen, helsekomiteen og vannkomiteen.

Vannarbeid er en kjerneaktivitet for raseklubben. *Vannkomiteen* vil også i år invitere til vannarbeidssamling i løpet av sommeren, og videreutvikle samarbeid med den svenske raseklubben. Det blir vannarbeidshelg på Ramton Camping 10.-12. mai. Videre vil komiteen samarbeide med den svenske klubben om dommerkurs i Lysekil 24.-26. juni. Her tar man sikte på å utdanne fem dommere. Instruktør er Silvino Macau fra Portugal.

*Ved inngang til 2024 mangler klubben en egen utstillingskomité. Det arbeides i første omgang med å rekruttere personer som kan bistå til å organisere årets aktivitetshelg.*

*Helsekomiteen* vil fortsette å jobbe med informasjon og oppdatering av helsestoff samt avlsprogram som NKK utvikler p.t.

**Avlsprogram (tidligere RAS):**

NKK utarbeider et avlsprogram som erstatter RAS, siterer her fra HS-vedtak 67/22:

*“NKKs Hovedstyre ser at det ikke hensiktsmessig å revidere RAS i sin nåværende form når en ny forskrift om avl av hund fra myndighetene sannsynligvis vil ha krav om avlsprogram.*

*Hovedstyret vedtok at administrasjonen skal jobbe videre med RAS, og legger til grunn at RAS må endres til et avlsprogram, som oppfyller kravet i en fremtidig forskrift om avl av hund.“*

* Det har ikke vært særlig utvikling i NKK når det gjelder dette. Styret og helsekomiteen vil følge opp dersom det blir aktuelt.

**Aktiviteter:**

* Det planlegges en egen vannaktivitetshelg 10.-12. mai på Ramton Camping.
* Det organiseres dommerkurs i vannarbeid sammen med den svenske vannkomiteen i Lysekil 24.-26. juni
* Aktivitetshelgen med Rasespesial i 2024 blir 22. - 23. juni, på Sigernessjøen Familiecamping ved Kongsvinger.
* Det vil bli vannkonkurranse på aktivitetshelgen

**Nettsider:**

* Kontinuerlig oppdatering og videreutvikling
* Optimalisere nettbutikk

**Forslag til vedtak:**

*Årsmøtet godkjenner styrets forslag til handlingsplan for 2024.*

**6. Budsjett 2024**

|  |  |  |
| --- | --- | --- |
|  | **Regnskap 2023** | **2024** |
| **Inntekter**  Medlemskontingent (kr 330 x 575)  Aktivitetshelg/rasespesialen  Vannarbeidshelg  Salg  Utbytte forsikring  Renteinntekter | 184.668  46.859  10.807  1.957  275 | 189.750  35.000  5.000  5.000  300  1000 |
| **Sum driftsinntekter** | 244.567 | 236.050 |
| **Utgifter**  Aktivitetshelg/rasespesialen  Vannarbeidshelg  Dommerkurs vannarbeid Lysekil Div. kostnader (inkl. kontor, reklamemateriell) Forsikring  Innkjøp artikler til nettbutikk, inkl. lager Kurs/møter Web/data/programvareutgifter Honorarer | 97.480\*  25.723  0  9.174  2.439  26.608  45.897  21.953  3.000 | 70.000  25.000  35.000  5.000  2.500  7.500  50.000  10.000  6.000 |
| **Sum driftskostnader** | 232.274 | 211.000 |
| **Resultat** | 12.097 | 25.050 |

\* 12.970 av denne summen er refusjon for utlegg til rasespesialen 2022 utbetalt 2023.

**Forslag til vedtak:**

*Fremlagte budsjett for 2024 godkjennes.*

**7. Innmeldte saker fra styret eller medlemmer**

Ingen saker

**8. Behandling av kontingent**

Ingen endring i kontingent, vi blir stående på kr 330.

**Forslag til vedtak:**

*Kontingenten videreføres på samme nivå: Kr 330,- per år.*

**9. Valg**

**9.1 Valg av nestleder, styre og varamedlemmer**

(Innstillingen fra valgkomiteen er vedlagt)

Styret:

Leder: Nina Kilbane (på valg)

Nestleder: Mona Lindrupsen (2 år)

Styremedlem: Elin Flaaten (på valg)

Styremedlem: Line Gran Solberg (2 år)

Styremedlem: Ragnar Lie (på valg)

Varamedlem (på valg): Nina Botterli (1 år)

Varamedlem (på valg): Even Storskogen Prydtz (1 år)

Følgende kandidater stiller også til valg:

*Vedtak:*

*Følgende ble valgt:*

* Leder:
* Styremedlemmer:
* Varamedlemmer:

**9.2 Valg av valgkomité**

Valgkomité:

Leder: Lotte Werner Pettersen

Medlem (på valg): Berit Jølle Grindvoll (1 år)

Medlem (på valg): Nadia Tobiassen Grønbech (1 år)

Varamedlem (på valg): Gro Lysgaard Linevik (1 år)

*Vedtak*:

**9.3 Valg av vararevisor for 2 år**

Revisor: Espen Acklam Solberg (2 år)

Vararevisor (på valg): Trine Omholdt Nicolaisen (2 år)

*Vedtak*:

Årsmøtet avholdes i henhold til lovene sist endret 3. mars 2018

Fra lovene tar vi med:

§ 3-4, fjerde ledd:

*Kun saker oppført på sakslisten kan behandles.*

§ 3-2, første til femte ledd:

*Alle klubbens medlemmer som har betalt kontingenten i det år årsmøtet avholdes og har vært medlem i minst 3 uker har møterett og stemmerett på årsmøtet.*

*Med medlem forstås kun person med gyldig medlemskap.*

*Alle medlemmer over 15 år er valgbare til verv i klubben.*

*Det kan kun stemmes ved personlig fremmøte eller ved forhåndsstemme.*

*Slike forhåndsstemmer skal ligge i egen konvolutt uten påskrift. Denne legges i konvolutt merket med «forhåndsstemme» og medlemmets navn og adresse og sendes klubbens adresse. Konvolutter med forhåndsstemmer skal være poststemplet/klubben i hende senest 1 uke før årsmøtet og åpnes av årsmøtets valgte tellekorps.*

Eventuelle forhåndsstemmer, sendes til

Raseklubben for Portugisisk Vannhund

v/ Nina Kilbane,

Klemmetsrudveien 14B

3440 Røyken

Vel møtt til årsmøte i Raseklubben for Portugisisk Vannhund!

Med vennlig hilsen

Styret

**VEDLEGG:**

* Valgkomiteens innstilling (sendt på epost fra Lotte Werner Pettersen <lottewp78@gmail.com> 13.3. 2024, 21.44)

Hei,

Her kommer innstillingen fra valgkomiteen for årsmøtet og det kommende året.

Den er lest, diskutert av samtlige i valgkomiteen.

Mvh,

Valgkomiteen

v/

Lotte Werner Pettersen

Berit Jølle Grindvoll

Nadia Tobiassen Grønbech

Gro Lysgård Linevik

**Innstilling fra valgkomiteen:**

# Valg 2024

|  |  |
| --- | --- |
| **Styret per 1.1.2024** | **Navn (år valgt inn – varighet)** |
| Leder | Nina Kilbane (2022 - 2 år) |
| Nestleder | Mona Lindrupsen (2023 - 2 år) |
| Styremedlem | Line Gran Solberg (2023 - 2 år) |
|  | Ragnar Lie (2022 – 2 år) |
|  | Elin Flaaten (2022 – 2 år) |
| Varamedlem | Even Storskogen Prydz (2023 - 1 år) |
|  | Nina Botterli (2023 - 1 år) |
| **Valgkomite:** |  |
| Leder | Lotte Werner Pettersen (2023 – 2 år) |
| Medlem | Berit Jølle Grindvoll (2023 - 1 år) |
| Medlem | Nadia Tobiassen Grønbech (2023 – 1 år) |
| Varamedlem | Gro Linevik (2023 – 1 år) |
|  |  |
| Revisor | Espen Acklam Solberg (2023 – 2 år) |
| Vararevisor | Trine Omholt Nicolaisen (2022 - 2år) |

**Stiller til valg i 2024:**

|  |  |  |
| --- | --- | --- |
| **Styret** | **Valgkomiteens innstilling** | **Andre valgbare kandidater** |
| **Leder (2 år)** | Nina Kilbane (2024 – 2 år), tar gjenvalg | Hege Skomedal |
| **Styremedlem (2 år)** | Elin Flaaten (2024 – 2 år), tar gjenvalg |  |
| **Styremedlem (2 år)** | Roy Syversen (2024- 2 år) (ny) |  |
| **Varamedlem (1 år)** | Even Storskogen Prydz (2024 – 1 år), tar gjenvalg |  |
| **Varamedlem (1 år)** | Nina Botterli (2024 - 1 år), tar gjenvalg |  |
| **Valgkomite** |  |  |
| **Medlem** | Berit Jølle Grindvoll (2024 - 1 år), tar gjenvalg |  |
| **Medlem** | Marte Aursand (2024 - 1 år) (ny) |  |
| **Varamedlem** | Gro Linevik (2024 - 1 år), tar gjenvalg |  |

# Ikke på valg i 2024

|  |  |
| --- | --- |
| **Styret** |  |
| Nestleder | Mona Lindrupsen (2023-2 år) |
| Styremedlem | Line Gran Solberg (2023-2 år) |
| **Valgkomite** |  |
| Leder | Lotte Werner Pettersen (2023-2 år) |

Revisor og vararevisor velges på årsmøtet.